Δεδομένα XML

Περιεχόμενα

# Πηγή XML

Εισαγωγή δεδομένων XML από αυθαίρετα δομημένο περιεχόμενο XML σε κελιά σε ένα υπάρχον έγγραφο υπολογιστικού φύλλου.

Η λειτουργία Πηγή XML επιτρέπει την εισαγωγή περιεχομένου XML είτε μερικώς είτε πλήρως, ανάλογα με τη δομή του περιεχομένου XML και τους ορισμούς αντιστοίχισης που ορίζει ο χρήστης. Ο χρήστης μπορεί να καθορίσει πολλαπλές μη επικαλυπτόμενες υποδομές που θα αντιστοιχιστούν σε διαφορετικές θέσεις κελιών μέσα στο ίδιο έγγραφο. Ο χρήστης μπορεί να εισαγάγει είτε περιεχόμενα στοιχείων, είτε τιμές χαρακτηριστικών είτε και τα δύο.

Για να έχετε πρόσβαση σε αυτήν τη λειτουργία...

#### Από τη γραμμή μενού:

Επιλέξτε Δεδομένα - Πηγή XML.

#### Από τη διεπαφή με καρτέλες:

Επιλέξτε Δεδομένα - Πηγή XML.

#### Από τις γραμμές εργαλείων:

Πηγή XML

## Διάλογος πηγής XML

Ο διάλογος αποτελείται από τέσσερα μέρη.

### Πηγαίο αρχείο

Αυτό σας επιτρέπει να καθορίσετε τη διαδρομή προς το αρχείο XML που θέλετε να εισάγετε στο έγγραφό σας.

### Απεικόνιση στο έγγραφο

Αυτό το παράθυρο δείχνει τη δομή του πηγαίου περιεχομένου XML ως δένδρου. Αυτό είναι αρχικά κενό και συμπληρώνεται όταν ορίσετε το πηγαίο αρχείο.

Κάθε στοιχείο στο δένδρο μπορεί να είναι ένας από τρεις τύπους:

- χαρακτηριστικό, που αναπαριστάνεται από το σύμβολο @

- απλό μη επαναλαμβανόμενο στοιχείο, που αναπαριστάνεται από το σύμβολο </> και

- επαναλαμβανόμενο στοιχείο, που αναπαριστάνεται από το σύμβολο <//>.

Μη επαναλαμβανόμενο στοιχείο είναι ένα στοιχείο που μπορεί να εμφανιστεί μόνο μια φορά κάτω από το ίδιο γονικό. Απεικονίζεται σε μοναδικό κελί στο έγγραφο.

Επαναλαμβανόμενο στοιχείο είναι ένα στοιχείο που μπορεί να εμφανιστεί πολλές φορές κάτω από το ίδιο γονικό. Εξυπηρετεί ως περιβάλλον γονικό μιας μοναδικής καταχώρισης εγγραφής πολλαπλών καταχωρίσεων εγγραφής. Αυτές οι καταχωρίσεις εισάγονται σε περιοχή της οποίας το ύψος ισούται με τον αριθμό των καταχωρίσεων συν μια πρόσθετη γραμμή κεφαλίδας.

### Αντιστοιχισμένο κελί

Αυτό το πεδίο καθορίζει τη θέση ενός κελιού στο έγγραφο στο οποίο ένα στοιχείο ή γνώρισμα είναι συνδεμένο. Εάν είναι ένα μη επαναλαμβανόμενο στοιχείο ή γνώρισμα, που παραπέμπει απλώς στο κελί όπου η τιμή του συνδεμένου στοιχείου/γνωρίσματος θα εισαχθεί. Εάν είναι επαναλαμβανόμενο στοιχείο, που παραπέμπει στο πάνω αριστερό κελί της περιοχής όπου θα εισαχθούν οι συνολικές καταχωρίσεις εγγραφής συν την κεφαλίδα.

### Εισαγωγή

Πατώντας το πλήκτρο εισαγωγής αρχίζει η διαδικασία εισαγωγής με βάση τους ορισμούς του συνδέσμου που έχει δώσει ο χρήστης. Μόλις τελειώσει η εισαγωγή, ο διάλογος θα κλείσει.

Σχετικά θέματα

Ανάγνωση αρχείων JSON και XML στο LibreOffice Calc

σελίδα βίκι σε πηγή XML

Παρακαλούμε, υποστηρίξτε μας!