Διάταξη σύνθετης γραφής

Περιεχόμενα

# Σύνθετη διάταξη κειμένου

Ορίζει τις επιλογές για έγγραφα με σύνθετες διατάξεις κειμένου.

Για να έχετε πρόσβαση σε αυτήν τη λειτουργία...

Επιλέξτε LibreOffice - ΠροτιμήσειςΕργαλεία - Επιλογές - Γλώσσες και τοπικές ρυθμίσεις - Γενικά - Σύνθετη διάταξη κειμένου.

Γλώσσες που χρησιμοποιούν περίπλοκες διατάξεις κειμένου

## Έλεγχος ακολουθίας

Σε γλώσσες όπως τα Ταϊλανδέζικα, οι κανόνες επιβάλλουν ότι κάποιοι χαρακτήρες δεν επιτρέπεται να βρίσκονται δίπλα σε κάποιους άλλους. Αν είναι ενεργοποιημένος ο έλεγχος ακολουθιακής εισόδου (SIC), το LibreOffice δε θα επιτρέψει σε ένα χαρακτήρα να τοποθετηθεί δίπλα σε ένα άλλο αν απαγορεύεται από κάποιον κανόνα.

### Χρήση ακολουθιακού ελέγχου

Ενεργοποιεί τον έλεγχο εισόδου αλληλουχίας για γλώσσες όπως Τάι.

### Με περιορισμό

Αποτρέπει τη χρήση καθώς και την εκτύπωση μη αποδεκτών συνδυασμών χαρακτήρων.

## Έλεγχος δρομέα

Επιλέξτε τον τύπο της κίνησης του δρομέα και την επιλογή κειμένου για το ανάμικτο κείμενο (κατεύθυνση από-δεξιά-προς-τα-αριστερά αναμεμειγμένη με από-αριστερά-προς-τα-δεξιά).

### Λογική

Πατώντας το δεξί πλήκτρο βέλους, ο δρομέας κειμένου κινείται προς το τέλος του τρέχοντος κειμένου. Πατώντας το αριστερό πλήκτρο βέλους, ο δρομέας κειμένου κινείται προς την αφετηρία του τρέχοντος κειμένου.

### Οπτική

Πατώντας το δεξί πλήκτρο βέλους, ο δρομέας κειμένου κινείται προς τα δεξιά. Πατώντας το αριστερό πλήκτρο βέλους, ο δρομέας κειμένου κινείται προς τα αριστερά.

## Γενικές επιλογές

### Αριθμητικά (μόνο σε κείμενο)

Επιλέγει τον τύπο των αριθμητικών που χρησιμοποιούνται σε κείμενο, κείμενο σε αντικείμενα, πεδία και στοιχεία ελέγχου σε όλες τις λειτουργικές μονάδες του LibreOffice. Μόνο τα περιεχόμενα κελιών του LibreOffice Calc δεν επηρεάζονται.

- Αραβικά: Όλοι οι αριθμοί εμφανίζονται με αραβικούς αριθμούς (1, 2, 3..). Αυτή είναι η προεπιλογή.

- Ανατολικά Αραβικά: Όλοι οι αριθμοί εμφανίζονται με τη χρήση ανατολικών αραβικών αριθμών (١‎, ٢‎, ٣...).

- Σύστημα: Όλοι οι αριθμοί εμφανίζονται με αραβικούς ή ανατολικούς αραβικούς αριθμούς, σύμφωνα με τις τοπικές ρυθμίσεις που ορίζονται από τις τοπικές ρυθμίσεις του συστήματός σας.

- Συμφραζόμενα: Οι αριθμοί εμφανίζονται χρησιμοποιώντας αραβικούς, ανατολικούς αραβικούς ή άλλους αριθμούς, σύμφωνα με τις τοπικές ρυθμίσεις που ορίζονται από τα συμφραζόμενα: περιβάλλον κείμενο ή μορφή χαρακτήρων. Τα ψηφία μπορούν στη συνέχεια να αποδοθούν σε άλλες γλώσσες (Αμχαρικά, Βιρμανικά, Όντια κ.λπ.).

Αυτή η ρύθμιση δεν έχει αποθηκευτεί στο έγγραφο αλλά στις παραμέτρους του LibreOffice.

Παρακαλούμε, υποστηρίξτε μας!